
§  u  ¥7  X  quo  tempore  homines  studuerunt 
morbos  sanare,  haud  ignorabant,  ad 
quosdam  curandos  multum  pollere  vomitio¬ 
nem.  Quantum  haec  posset,  didicerunt  me  ¬ 
dici,  ut  a  Cicerone  accipimus  ex  observa¬ 
tis  canibus  ;  qui,  quoties  crapula  onerantur, 

A  instihdlu 


*  Vid.  CiCeron.  De  Nat.  Beor.  lib.  ii.  cap.  l.  edit* 

instinCtu  quodam  moti  herbulam  devorant, 
quae  vomitum  cieat,  atque  sic  sese  curant. 

ii.  Hanc  rem  persequendo,  nobis  consilium 
est,  primum  explicare,  quibus  vomitio  actio¬ 
nibus,  et  quo  modo,  perficiatur  ;  deinde  quae¬ 
rere,  quae  eam  moveant  ;  tum  breviter  consi¬ 
derare,  quos  in  corpus,  prapcipue  humanum, 
praestet  efFeCtus ;  postremo  paucis  explicare,  in 

a  -  '  •  .  ‘  * 

quibus  potissimum  morbis  prosit.  De  his  dein¬ 
ceps  partibus,  statuimus,  pro  ingenii  viribus, 
pauca  scribere. 


PARS 

PARS  PRIMA. 

Quibus  ablionibus,  et  quo  modo ,  perficiatur 

vomitus. 


m.  Cibi  et  potionis  receptaculum,  quod  a 
Latinis  scriptoribus  modo  ventriculus,  modo 
stomachus  nominatur,  ex  parte  epigastrium 
occupat,  ex  parte  sinistrum  hypochondrio¬ 
rum,  item  que  dextrum ;  atque  plurimis  in¬ 
struitur  carnosis  fibris,  quarum  aliae  in  longi¬ 
tudinem  sese  arcuant,  aliae  sese  distribuunt  in 
circuitum. 

iv.  Duobus,  porro,  finibus,  seu  extremita¬ 
tibus,  terminatur  ;  quorum  unus  in  sinistram 
spedlat  partem,  immobilior,  et  superior  paulo  ; 
alter  in  dextram,  mobilis,  et  paulo  inferior. 


v.  Quinetiam, 


DE  VOMITIONE. 


v.  Quinetiam,  duobus  finitur  marginibus* 
uno  gibbo,  concavo  altero  :  quorum  ille,  quip¬ 
pe  mobilis,  ubi  plenus  ventriculus  est,  antica 
versus  vergit,  ubi  vacuus,  decidit  paululum  j 
hic,  non  item. 

vi.  Ad  hoc,  plenus  ventriculus  supra  et  in¬ 
fra  patet  in  superficiem  ;  inanis  autem,  ante 
et  post 

r 

vii.  His  accedat,  quod,  ex  utraque  parte, 
prope  fines,  cibi  et  potionis  receptaculo  oscu¬ 
lum  est ;  sinistrum  cardia  appellatum,  pluri¬ 
misque  instrudtum  nervis ;  dextrum  autem 
ptlorus  nominatum,  paucioribus  sane  nervis 
praeditum,  at  plurimis  glandulis,  quae  mucum 
secernant. 

viii.  In  hoc,  denique,  receptaculum  du¬ 
cuntur  arteriae,  partirn  ex  ipsa  cceliaca  tradfae 
et  profedtae ;  partirn  ex  ramis,  quos  haec  arte¬ 
ria  emittit  in  hepar  et  splenem.  Venae  san¬ 
guinem,  ex  arteriis  acceptum,  in  eam  condu¬ 


cunt 

eunt  venam,  per  quam  sanguis  a  splene  in  si¬ 
num  venas  portarum  perlabitur.  Vasa  bibu¬ 
la,  quae,  ubique  stomachi,  osculis  patulis  inci¬ 
piunt,  humorem  confundunt  in  dudum,  qui  a 
medicis  thoracicus  appellatur.  Nervi,  qui  in 
penum  alimentorum  surculos  quoquoversum 
tendunt,  ex  gastrico  proficiscuntur  plexu; 
qui,  profedo,  ipse  conficitur  ex  intertextis  fi¬ 
brillis,  pari  utrobique  vago  et  intercostali  or¬ 
tis. 

ix.  Carnosis  fibris,  quae,  in  longitudinem 

* 

ventriculi,  sese  curvant,  contradis,  pylorus 
astringitur,  simulque,  sursum  aliquatenus  re- 
tradus,  cardice  appropinquat;  neque  interea 
permittit,  ut  perlabatur  quicquam  in  sum¬ 
mum  intestinum.  Iisdem  vero  fibris  relaxa¬ 
tis,  relaxatus  pylorus  longius  a  cardia  delabi» 
tur  ;  neque  diutius  impedit,  ne,  per  eum,  con- 
coda  alimenta  in  summum  intestinum  deflu¬ 
ant. 


x.  Circularibus 

x .  Circularibus  fibris  contradas,  dum  simul 
relaxantur  eae,  quae  in  longitudinem  perti¬ 
nent,  ventriculus,  marginem  concavum  ver¬ 
sus,  quippe  fixum,  sese  angustat ;  atque,  mo¬ 
tibus  septi  transversi  et  abdominis  musculo¬ 
rum  adjuvantibus,  inclusa,  per  demissum  py- 
lorum ,  detrudit.  Quoties  vero  eaedem  fibrae 
relaxantur,  gibber  marginum,  utpote  mobilis, 
concavo  longius  recedit ;  neque  ampliatus  sic 
ventriculus  alimentum,  codum  atque  confec¬ 
tum,  detrudere  potest  in  summum  intesti¬ 
num. 

xi.  Ex  musculosis  ventriculi  fibris,  ese,  qum 
in  longitudinem  pertinent,  et  eae  quae  circum¬ 
eunt,  rarissime,  sana  valetudine,  una  simul- 
que  sese  contrahunt  aut  relaxant.  Sed,  his 
se  contrahentibus,  relaxant  se  ilice ;  relaxanti¬ 
bus,  contrahunt.  Neque,  enimvero,  hi  duo 
musculosarum  fibrarum  ordines  simul  contra¬ 
huntur,  aut  relaxantur,  inter  vomendum. 


xii.  Piis 

xn.  His  de  ventriculo  praemissis,  quaeren¬ 
dum  est,  qurc  primum  vires,  dein  quo  te 
modo,  ad  vomendum  conducant. 

t 

xiii.  Materia  ex  ventriculo  rejicitur  conT 
tradione  non  solum  musculosarum  ventriculi 
fibrarum,  quae  in  longitudinem  pertinent,  sed 
et  musculorum,  cum  eorum  quibus  spiritum 
accipimus,  tum  eorum  quibus  reddimus ;  re¬ 
laxatis  simul  carnosis  fibris,  quae  ventriculum 
circumeunto 

xiv.  Neque,  profedo,  explicatu  difficile 
est,  quo  hae  vires  modo  ad  vomitum  confe¬ 
rant.  Namque,  contradis  carnosis  fibris,  quae 
in  longitudinem  ventriculi  sese  arcuant,  ob¬ 
statur,  ne  ex  hoc  receptaculo  cibi  et  potiones 
descendant  in  summum  intestinum  ;  dum,  re¬ 
laxatis  musculosis  fibris,  tam  iis  quae  ventri¬ 
culum  ambiunt,  quam  iis  quae  gulam,  permit¬ 
titur  alimentis,  ut  illinc  vi  supra  reddantur. 
Musculis  interea  omnibus,  quorum  ope  spiri¬ 
tum  haurimus  et  emittimus,  una  simulque 

enixissime 

enixissime  contradis*  ventriculus,  inter  defix¬ 
um  septum  transversum  et  protrusa  abdomi¬ 
nis  viscera,  usque  eo  comprimitur;  ut  ex  eo 
inclusa  materia  sursum,  qua  data  porta,  per 
relaxatam  cardiam  et  gulam  erumpat,  ingen- 
teque  vi  ore  rejiciatur. 

xv.  Prius  vero,  quam  hde  vires  una  simul- 
que  sese  exercent,  carnosae  fibrae,  quae  ventri¬ 
culum  ambiunt,  se  deinceps  a  pyloro,  cardiam 
versus,  contrahunt,  sensum  molestum,  quem 
nauseam  nuncupant  medici,  moventes.  Ut 
primum  ad  cardiam  perventum  est,  hae  fibrae 
se  relaxant ;  atque,  contradis  derepente  fibris 
musculisque,  quos  modo  (xiv.)  diximus,  quot¬ 
quot  in  ventriculo  sunt,  dido  citius  ore  red¬ 
duntur. 

xvi.  Quin  contradio  omnium  simul  mus¬ 
culorum,  quibus  animam  reciprocamus,  ad 
vomendum  conducat,  imo  etiam  necessaria 
sit,  nemo  sane  dubitare  potest,  qui  animum  ad 
rem  attenderit.  Nisi  enim  musculi,  inter  co¬ 
stas, 

stas,  sese  contraherent,  quemadmodum  posse¬ 
mus  spiritum  haurire,  quantus  pulmones  dis¬ 
tenderet,  deorsumque  firmaret  septum  trans¬ 
versum  ?  quemve  ad  modum  costas  ipsas  adeb 
stabilire,  ut  abdominis  musculi  se  satis  enixe 
contraherent  ?  Quinetiam,  compertum  pericu¬ 
lo  est,  vomitorio  assumpto,  dein  musculis  ab¬ 
dominis  transverse  incisis,  nervisve  qui  in 
septum  transversum  surculos  diffundunt,  mi¬ 
serum  animal  nausea  quidem  affici,  at  nullo 
modo  posse  alienam  stomacho  materiam  re* 
jicere. 

xvn.  Providit  alma  Natura,  qua  nihil  sane 
solertius  est  utilitatisque  studiosius,  ut,  inter 
vomendi  nisus,  pulmones  essent  anima  quam 
plenissimi ;  ne,  si  quid  in  asperam  arteriam 
incideret,  spiritus  impediretur,  miserque  mor¬ 
talis  suffocatione  periret. 


ARS 

PARS  SECUNDA. 

Quibus  moveatur  vomitus . 

xviii.  Nulla  re  magis  inter  se  differunt  ho¬ 
mines,  quam  facilitate  aut  difficultate,  qua  ad 
vomitum  cientur.  Nonnulli  adeo  fastidiosi 
sunt,  ut,  vomitorio  medicamento  viso  memo- 
ratove,  revocatisve  in  memoriam  aspedtu  im¬ 
mundis,  nausea  afficiantur,  imo  interdum 
etiam  vomitu  Alii  sunt,  quibus  vomitio¬ 
nem  vix  movent  acerrima  vomitoria  ;  qui  ta¬ 
men,  quod  sane  mirum,  his  inefficacibus,  mi¬ 
tioribus  nonnunquam  vomitu  afficiuntur  f. 

xix.  Ex 


%  Vid.  Whytt.  p„  134. 

f  Vid.  Gregor.  Conspetl.  Theoret.  Mediem .  tom.  11. 
pag*  3*7* 

'xix.  Ex  vilioribus  tam  piscium  et  avium, 
quam  quadrupedum  generis  animalibus,  haud 
pauca,  volente  animo,  possunt  vomere.  Ci¬ 
bos  sic  rejedando  palumbes  et  columbae  pul¬ 
los,  itemque  interdum  foeminae  canes  catu¬ 
los  nutriunt.  Canes,  enimvero,  et  feles, 
quippe  cum,  simul  ut  velint,  possint  alienas 
stomachis  naturas  rejicere,  veneno  tollere  dif¬ 
ficillimum  est. 

xx.  Aliis  morbis  homines  vomitoriorum 
solito  impatientiores  redduntur,  aliis  patien- 
tiores.  Febrientibus  enim  vomitum  ciere  fa¬ 
cillimum  est :  at  difficillimum  insanis,  melan¬ 
cholicis,  animoque  demissis  ;  qui,  profecto, 
omnes  tam  vomitoria,  quam  cathartica,  ultra 
quam  id,  quod  possunt  sani,  impune  patiun¬ 
tur.  Quinetiam,  quorum  in  stomachis  stimu¬ 
lantia  venena  inflammationem  accenderunt,  ii 
perpetua  vomitione  et  nausea  vexantur,  po- 
tumque  vel  mitissimum  dido  citius  rejici¬ 
unt  : 


*  Vid.  Hai.ler.  Physiolog.  pag.  291. 

unt :  quibus  vero  stomachorum  irritabilita¬ 
tem  hebetarunt  venena  sedantia,  nulla  iis  vo¬ 
mitoria,  nisi  asperiora,  vomitum  excitare  pos¬ 
sunt. 

SECTIO  PRIMA. 

£$>ui  vomitum  morhi9  et  quce  eum  fortuiUe  caus& 

moveant . 

xxi.  Priusquam  medicamenta  exponimus, 
quae  dantur  eum  in  finem,  ut,  morbos  arcen¬ 
di  curandive  causa,  vomitum  moveant  ;  res 
videtur  poscere,  ut,  hic  loci,  paucis  memore¬ 
mus,  et  qui  eum  morbi,  et  quae  eum  causas 
fortuitae,  interdum  cieant. 

xxn.  Plurimi,  enim  vero,  morbi  sunt,  qui¬ 
bus  aegri  vomitu  vexantur.  Plujusmodi  sunt, 
stomachi  cruditates,  inflammatio,  ulceratio* 
duritia;  inflammatio  itemque  duritia pancre* 
atis  et  hepatis ;  dolor  colicus,  ileus,  hernia, 
verminatio,  intestinorum  inflammatio  ;  renum 

inflammatio 

inflammatio  itemque  minae  meatuum  et  vesi¬ 
cae,  urinae  difficultas  et  impotentia,  lithiasis  ; 
morbus  regius ;  morbi  quidam  cutis  ;  poda¬ 
gra  repulsa  ;  apoplexia ,  cerebri  ipsiusve  mem¬ 
branarum  inflammatio,  cerebrum  compressum 
concussumve,  cranium  fra£tum,  vertigo  ;  ani¬ 
ma:  deliquium  ;  febres ;  quidam  animi  affec¬ 
tus. 

xxm.  Quaedam,  porro,  mala  partium  cor¬ 
poris  sunt,  quae,  licet  leviora  sint  morbis,  quos 
nominatim  memoravimus,  vomitu  tamen  mor¬ 
tales  afficiunt.  Ejusmodi  sunt,  stomachus  vi¬ 
no  et  cibo  gravatus  ;  cartilago,  in  quam,  ab 
ima  parte,  desinit  os  pedtoris,  inflexa,  stoma¬ 
chumque  offendens  ;  costae  fractae,  nec  bene 
repositae  ;  partes,  quibus  est  sensus  acerrimus, 
laesae  et  intolerabiliter  dolentes. 


xxiv..  Causae  vomitus,  quas  idcirco  fortuitas 
appellavimus,  quod  non  eo  consilio  applican¬ 
tur,  ut,  valetudinis  causa,  vomitum  cieant, 
jnultae  et  variae  sunt.  Ad  hoc  genus  perti¬ 
nent 


DE  VOMITIONE. 


15 


nent  pili  in  stomacho  ;  virus  viperinum  ;  aci¬ 
dum  sulphuricum  in  venas  injedtum;  liquidus 
et  subtilis  aether  cacuminum  excelsissimorum 
montium  ;  injucunda  palato  quaedam,  necnon. 
visu,  auditu,  didtu,  recordatuque  immunda, 
foeda  aut  horrida ;  carbonatum  hydrogenium , 
quod,  mirabile  didtu,  aliquando,  viginti  qua- 
tuor  post  horas,  vomitum  movet,  quam  extrin¬ 
secus  spiritu  in  pulmones  dudtum  sit  *  ;  foe¬ 
tidi  odores  ;  faucium  titillatio  ;  larynx  extrin¬ 
secus  irritata  ;  et,  in  fastidiosorum  nonnullis, 
vel  vomentium  conspedtus.* — -Verum  jam  sa¬ 
tis  digressi  sumus ;  ad  rem  propositam  rever¬ 
tamur. 

1 

SECTIO 


*  Aud.  Jacob.  Hgm.  Praeledh  De  Mat .  Medie .  111 
Acad.  Edin . 

SECTIO  SECUNDA, 

^uce  vomitum  cieant  medicamenta . 

xxv.  Medicamenta,  quae,  quippe  curo 
vomitum  concitent,  vomitoria  nominantur,  a 
scriptoribus  dividuntur  in  duo  genera  :  quo¬ 
rum  unum  parata  ex  iis  continet,  quorum 
stirpes  terrae  inhaerent ;  alterum,  ex  iis,  quae 
e  terra  fodiuntur. 

xxvi.  Alii  au&ores  vomitoria  distribuunt 
in  mitia  et  acria.  Sunt  autem,  qui  hujusmo¬ 
di  distributionem  propterea  inutilem  esse  cen¬ 
sent  ;  quod  in  primis  difficile  est  discernere, 
quae  acria  apte  habenda  sint,  quae  mitia  ;  et 
quod  inter  se  non  tam  natura  differunt,  quam 
potentia. 


xxvii.  Verum 

xxvii.  Verum  nobis  tamen  videtur,  non 
solum  vi  inter  se  discrepare,  sed  et  indole. 
Tartris  enim  potasse  stibiatus ,  dose  vel  exi¬ 
gua,  multo  plus  in  stomachum  valet,  quam 
ipecacuana ,  multoque  latius  permeat  caeteruni 
corpus.  Quinetiam,  sulphas  zinci  et  subacetis 
cupri ,  fere  simul  ut  in  ventriculum  assumpti 
sunt,  vomitum  movent ;  ipecacuana ,  contra, 
aliaque  mitiora,  non  ante  quartam  tertiamve 
horae  partetn,  postquam  devorata  sunt. 

xxviii.  Quocirca,  iis  accedimus,  qui  vo¬ 
mitoria  in  mitia  et  acria  dividunt  ;  eoque  1  li¬ 
bentius,  quod  haec  divisio  et  eorum  naturas 
melius  convenit,  et  effectus  luculentius  indi¬ 
cat. 

xxix.  Mitiora  vomitoria,  quippe  cum  sto¬ 
machum  miniis  et  brevius  stimulent,  quam 
acriora,  neque  tam  caterum  corpus  afficiant, 
his  anteferenda  sunt ,  quoties,  in  plenis  praeci¬ 
pue  et  infirmis,  utile  sit  lenem  vomitum  mo¬ 
vere,  neque  tamen  opus  videatur  graviter  con- 

C  cute  re 

cutere  totum  corpus.  Satis  vacuefaciunt  sto¬ 
machum  alienis  et  irritantibus  naturis,  neque 
ullum  tamen  interea  afferunt  periculum.  Hu¬ 
juscemodi  vomitoria  sunt  ipecacuana ,  asarum 
EuropvEum,  scilla  maritima,  sinapis  nigra, 
raphanus  rusticanus,  chamaemelon,  et  aqua 
ammonicc . 

xxx.  Acriora,  contra,  vomitoria  lenioribus 
anteponenda  sunt,  ubi  requiritur,  non  solum 
ut  stomachus  omnibus  offendentibus  exina¬ 
niatur,  sed  etiam  ut  vehementer  conquassetur 
totum  corpus.  Quinetiam,  robustis  et  melan¬ 
cholicis  aptiora  sunt,  itemque  omnibus,  qui 
ad  vomendum  aegre  cientur.  Hujus  autern 
generis  vomitoriorum  praecipua  sunt  tartris 
potassce  stibiatus,  sulphas  zinci ,  sulphas  cupri , 
suhacetis  cupriy  subsulphas  hydrargyri  flavus , 
nicotiana ,  digitalis  purpurea ,  et  erigeron. 

xxxi.  Proximum  est,  ut  medicamenta  vo- 

i 

mitoria  singulatim  exponamus  ;  primum  ea, 
quae  ex  terra  natis  parantur,  dein  ea,  quae  ex 

fossilibus» 

CAP, 

C  A  P.  I. 

De  vomitoriis ,  quce  suggerunt  ea ,  quce  oriuntur 

e  terra . 


xxxii.  Ipecacuana - — America  Australis 
indigena,  itemque  quarundam  Hispanicarum 
occidui  semiorbis  insularum,  est  radix  geni- 
culatim  flexuosa  ;  unum  prope  digitum  lon¬ 
ga  ;  gustatu  subacris,  et  ex  austerula  sub¬ 
amara  ;  exsiccata,  odoris  fere  expers  ;  colore 
aut  fusca  aut  cinerea. 

xxxm.  Ex  coloris  similitudine,  haec  radix 
in  cineream  et  fuscam  distinguitur.  Priorem 
ex  Peruvia  mercatores  Hispani  in  Europam 
important ;  posteriorem  ex  Brasilia,  Lusi¬ 

TANI#.  Illa,  in  editis  potissimum  regioni¬ 
bus,  circa  aurifodinas,  crescit ;  haec,  in  humi¬ 
lioribus,  silvosis  et  humidis.  Cinerea,  seu 
Peruviana,  ut  a  Bernhardo  Valentinio  ^ 
accipimus,  imperante  tyranno,  colligitur  a  mi¬ 
seris  mortalibus,  qui  in  metalla  damnati  sunt. 
Haec,  in  nostris  regionibus,  magis  in  usum 
trahitur,  propterea  quod  compererunt  medici, 
mitiorem  esse,  quam  fuscam,  et  abunde  ta¬ 
men  ad  movendum  vomitum  pollere. 

xxxiv.  Hujus  radicis  virtutes,  vomitoria 
nempe  et  cathartica,  insunt  naturis,  resinosae 
et  gummosae,  haerentibus  in  cortice,  seu  parte 
exteriore,  quae  aspera  est,  multisque  ornata 
annulis.  Interior  lignosa  adeo  iners  reperitur, 
ut  ex  ea  fere  nihil  efficacis  ullius  naturae  sepa¬ 
rari  possit. 

* 

xxxv.  Fa- 


*  Vid.  Cartheuser.  Fundamcnt .  Mater „  Medie.  Se<5l, 
sii.  cap,.  iv.  $ii. 

f  Vid.,  Bernhard.  Valentin.  in  HisU  Simpl .  Reform • 

Lih»  u.  cap, 

xxxv.  Facultas  vomitoria,  uti  putat  Car- 
theuserus  in  resinosa  natura,  in  gummosa 
autem  cathartica,  praecipue  latet.  Irvino, 
contra,  videtur,  gummosam  naturam  vomitum 
ciendi  vi  pollere. 

xxxvi.  Alcohol ,  aut  vinum,  quo  ipecacuana 
macerata  sit,  vehemens  vomitorium  est,  atque, 
vaporatione  fadta,  residua  materia  adhuc  ve¬ 
hementius.  Radix,  sic  macerata,  potentianj 
vomitoriam  prorsus  amittit ;  neque  aqua,  in 
qua  dein  maceratur,  quid  elicit,  praeter  natu¬ 
ram  mucosam,  mollem,  et  ferme  omnino  iner¬ 
tem. 

xxxvi  i.  At  vero  aqua  decoda  ex  ipecacua¬ 
na,  quae  non  prius  in  alcohole  macerata  sit, 
Gum  gummosam  naturam,  tum  ex  parte  resi¬ 
nosam,  extrahit  ;  atque  tam  ipsa,  quam  resi¬ 
duum, 


*  Vid.  Cart  heuser,  Fundam.  Mater,  Medif.  Sedi,  xir, 
iv,  §  iv. 

duum,  quod  vaporatione  deponit,  lenem  vo¬ 
mitum  ciendi  vim  possidet.  DecoHa  sic  aqua 
aliquantum  astrifioria  est,  quandoquidem, 
sulphate  ferri  adjuvante,  lintea  nigrore  suf¬ 
fundit. 

xxxviii.  Acetum,  quamvis  ipeccicuance  vi¬ 
res,  ex  parte,  dissolvat,  tamen,  cum  minus  ef¬ 
ficaces  reddat,  neutiquam  idoneum  est,  quod 
eas  eliciat.  Comperit,  enimvero,  Xrvinus, 
triginta  contritas  radicis  grana,  cum  duabus 
aceti  unciis,  in  stomachum  assumpta,  nihil 
prasterqeam  alvum  leniter  purgare. 

xxxix.  Omnium  hujus  generis  vomitorio¬ 
rum  ipecacuana ,  uti  mitissimum,  ita  fortasse 
tutissimum.  Minus,  quam  caetera  commovet 
corpus  ;  neque,  enimvero,  justo  vehementius 
aut  diutius  stimulat  ipsum  stomachum.  Haec 
radix  in  pulverem  subtilissimum  contrita,  a- 
dultis  a  decem  ad  viginti  grana  datur.  Gra¬ 
na,  enimvero,  decem  hujus  pulveris,  ut  expe¬ 
rientia 


DE  VOMITIONE, 


23 

nentia  edodtus  est  Geqffroius  vomitum 
aeque  valide  movent,  ac  grana  viginti  quin¬ 
que.  Imo  etiam  compertum  est,  pulverem, 
nimia  copia  assumptum,  brevi,  ex  toto,  rejici, 
neque  ullum  postea  vomitum  subsequi. 

xl.  Ipecacuana ,  in  stomachum  assumpta, 
*£  mobilia  recrementa,  per  superiora  aeque  ac 
<£  inferiora,  exterminat,  et,  evacuatione  per- 
“  adfca,  per  residuas  quasdam  partes  terreas 
*£  tunicis  laxis,  leviter  constringendo,  robur 
“  paululum  rursus  conciliat.  Egregium  pro- 
££  inde  atque  specificum  evacuans  praedicatur 
“  in  fluore  albo  mulierum,  et  incipiente  dy- 
££  senteria  stomachali,  praesertim,  si  parte  re- 
<£  sinosa,  per  spiritum  vini,  nonnihil  orbata 
££  fuerit  f.” 

XLL  ScILLjE 


*  Vid.  Cartheuser.  Fundam .  Mater .  Medie.  Sed.  xn. 
cap,  iv.  §  vi.  in  nota. 

f  Vid.  Cartheuser.  Fundam.  Mater.  Medie •  Sed.  xn. 
cap.  iv.  §  vi. 

xli.  Scillae — seu  squillae  radix  est  bulbo  - 
sa,  e  lamellis  crassis,  et  succosis,  et  commune 
centrum  habentibus  composita.  Persaepe  in 
capitis  infantilis  magnitudinem  increscit  \  at™ 
que,  aeque  ac  alise  radices  bulbosae,  ex  inferi» 
ore  parte  multas  fibras  crassas  emittit. 

Xlii.  Scillae  sponte,  nullo  colente,  in  locis 
humidis,  maritimis  proveniunt.  Earum  in 
primis  fertiles  sunt  orae  et  insulae,  quas  alluit 
Mediterraneum  Mare,  itemque  regiones, 
quae  huic  adjacent.  Incredibilem  earum 
multitudinem  quotannis  fundunt  Insulae  Ba¬ 
leares,  Barbaria  circa  Tripolim,  Sicilia, 
Apulia,  Lusitania,  Hispania  ;  unde  a  com¬ 
meantibus  mercatoribus,  lucri  causa,  longe  la- 
teque  per  gentes  distribuuntur 


xliii.  Scil- 


*  Vid.  Cartheuser.  Fundam .  Mater .  Medie.  Sedi,  x* 
cap,  in.  §  ii. 

xliii.  Scillarum  lamellas  sunt  rubellas  al- 
bidaeve  ;  et,  si  albidae,  sole  vel  igne  exsiccatae 
aliquantum  flavescunt.  Saporem  mucosum, 
acrem,  amarissimum  ac  nauseosum  movent  ; 
qui  linguae  diu  et  pertinacissime  inhaeret,  et 
salivam  uberrime  proritat. 

xliv.  Recentes  scillae,  sectae  aut  contritae, 
subito  exhalant  subtilissimum  atque  acerri¬ 
mum  odorem  ;  qui,  pariter  atque  is  quem 
contusus  raphanus  rusticanus,  aut  cepae  vul¬ 
gares,  nares  vehementissime  ferit,  facitque,  ut 
oculi,  sicut  moerore  flentium,  lachrymas  pro¬ 
fundant.  Exsiccatione  vero  diffusili  et  pun¬ 
gente  odore,  fere  ex  toto,  orbantur 

xlv.  Scillarum  recentium  succus  adeo 
acris  est,  ut  contrectantium  manus  exulceret. 
Quocirca,  necessarium  videtur  in  frusta  eas 
incidere,  et  aere  aut  igne  exsiccare,  quo  ali- 

D  quid 


#  Vid.  Cartheuser.  Fundam .  Mater .  Medie.  Sed;,  x. 
£ap.  ni.  $  1. 

quid  acrimonias  prius  amittant,  quam  in  me¬ 
dicos  usus  adhibeantur  *. 

xlvi.  Acetum  scilliticum,  a  duabus  ad  tres 
drachmas,  nonnunquam  eum  in  finem  prae¬ 
scribunt  medici,  ut  vomitum  moveat.  Eodem 
quoque  consilio,  aliquando  sirupum  infanti¬ 
bus  dandum  curant,  iis  praecipue,  qui  pertussi 
urgentur. 

xlvii.  Asarum  Euro pjeum, — seu  asarabac - 
ea,  in  quibusdam  Europa  partibus  indigena 
est,  in  Gallia  praecipue  et  Italia.  In  An- 
glia  tantum  parce  provenit,  prae  coeli  intem¬ 
perie.  Olim,  ante  ipecacuanam  cognitam,  non¬ 
nunquam  a  medicis  dabatur,  ut  cieret  vomi¬ 
tum. 

xlviii.  Vires  vomitoriae  foliis  potissimum 
et  radicibus  inhaerent  \  quae  gustatu  amara 

sunt 


*  Vid.  Bernhard.  Valentin.  in  Hist.  Simplicium  Re- 
format,  Lib.  ii.  sedi.  n.  cap.  xxxiv. 

sunt  et  subacria,  sed  exsiccata  nullum  fere 
odorem  exhalant.  Foliorum  exsiccatorum 
grana  viginti,  radicis  autem  exsiccatae  grana 
duo,  vomitum  vehementem  movent. 

xlix.  Verum  hoc  tamen  medicamentum* 
cum  nulla  re  ipecacuaruz  praecellat,  et  non- 
nunquam,  vel  modica  dose,  excitet  vomitum 
optato  graviorem,  nostra  aetate,  fere  omnino 
exolevit. 

L.  Nicotiana^ — seu  herba  sancta ,  seu  taba - 
cum ,  olim  tantummodo  in  Brasilia,  Peru» 
via,  Mexicana,  Insula  Tabaga,  aliisque 
America  regionibus,  sponte  proveniebat ;  ne¬ 
que  Europaeis,  ante  annum,  post  Christum 
natum,  millesimum,  quingentesimum,  quin¬ 
quagesimum,  sextum,  innotuisse  dicitur 

t 

LI.  Eo 


*  Vid.  Cartheuser,  Fundam.  Mater.  Medie .  Se<£L  rui. 
cap.  ni.  §  1. 

li.  Eo  fere  tem p o re , E u ro piorum ,  qui,  apa- 
tria  domoque  profugi,  aut  novas  sedes  aurumve 
petentes,  navibus  se  Atlanticum  Oceanum 
transportaverant ;  et,  aborigines  Americanos 
imitati,  tabaci  foliis,  quibus  nihil  palato  in¬ 
corrupto  et  stomacho  magis  injucundum,  uti 
ausi  erant ;  nonnulli  reduces  pravam  consuetu¬ 
dinem,  in  quam  imitatione  erant  peregre  ad¬ 
ducti,  in  patriam  invexerunt.  Rei  novitate, 
ipsa  fortasse  saporis  injucunditate,  imo  etiam 
insatiabili  mercatorum  cupidine,  translatus 
mos  inter  cives  invaluit,  neque  multo  post 
in  omnes  Europae  populos  permanavit.  Haud 
longo  post  tempore,  ubique  fere  gentium, 
tanta  tabaci  cupiditas  mortales  invasit,  ut  ejus 
usu  inter  se  conviviis  certarent  ;  perinde  ac 
si,  cseteris  animi  et  corporis  gaudiis  spretis, 
summum  bonum  et  unicam  voluptatem,  in 
immundissima  salivas,  sternutationis,  et^fumi 
communitate,  posuissent. 

lii.  'Tabaci  folia,  etiam  exigua  tantummo¬ 
do  copia,  in  stomachum  assumpta,  vehemen¬ 
tem  vomitum  excitant.  Aqua  quoque,  in 

qua 

qua  macerata  folia  sint,  vomitum  ciendi  fa¬ 
cultate  pollet,  et  nonnunquam  a  medicis,  hoc 
consilio,  data  est.  Folia  quidem  extrinsecus 
abdomini,  contra  stomachum,  imposita,  post 
aliquanto  movent  vomitionem ;  et  fortasse 
medicis  interdum  licet,  ea,  hunc  in  finem,  im¬ 
ponenda  curent,  modo  vomitoria  in  stoma¬ 
chum  ingeri  non  possint. 

liii.  'Digitalis  purpurea— in  dumetis,  ve¬ 
pretis,  et  locis  secretis  incultuque  squalidis, 
sponte  crescit.  Purpureis  vero  floribus  tanta 
pulchritudo  est,  ut  a  curiosis  plantarum  sit  in 
hortos  translata.  Amara  et  nauseosa  est ;  et, 
vel  parvula  copia  assumpta  in  stomachum, 
gravem  nauseam  et  vomitum  movet,  simulque 
facit,  ut  animus  admodum  demittatur.  Raris¬ 
sime  eo  consilio  assumendam  curant  medici, 
ut  vomitum  cieat. 

liv.  Sinapis  nigra, — ■  eum  in  finem,  ut  con¬ 
citet  vomitum,  propterea  assumitur,  quod  ab 
omnibus,  etiam  pauperrimis,  commode  et  par¬ 
vo  pretio  parari  potest.  Aqua,  contritis  in 

pulverem 

pulverem  ejus  seminibus  penitus  imbuto,  ma¬ 
juscula  dosi,  perbrevi  vomitum  movet  \  et, 
quoniam  simul  nervos  salutariter  stimulat,  cae¬ 
leris  vomitoriis  anteferenda  est  ab  iis,  qui  ner¬ 
vorum  resolutione  afficiuntur.  Quo  vero  op¬ 
tatum  vomitum  cieat,  diluentia  affatim  bi¬ 
benda  sunt. 

lv.  Raphanus  rusticanus,— seu  cochlearia 

armoracia ?  nonnunquam  nascitur  prope  mar¬ 
gines  fluviorum  rivulorumque,  et  in  aliis  locis 
humidis.  Is  vero,  qui  in  medicos  usus  para¬ 
tur,  in  vineis  colitur  et  hortis. 

lvi.  Hujus  plantae  radix  gustatu  acerrima 
est,  atque  ex  subdulci  pungens.  Rasa  aut 
contusa  emittit  subtilem  et  copiosum  hali¬ 
tum  ;  qui  oculos  naresque  adeo  mordet,  ut 
illi,  sicut  flentium,  illachrymentur,  faae  pitui¬ 
tam  ubertim  effundant.  Exsiccatione  vero, 
acrimonia  amissa,  dulcescit  primum,  dein  fere 
prorsus  insulsa  fit 

lvii.  Aqua, 


*  Vid.  Ca&tkeuser.  Fundam .  Mater*  Medie .  Se<5fc.  x. 
cap.  vi.  §  i» 


DE  VOMITIONE.  3I 

lvii.  Aqua,  in  qua  macerata  radix  sit,  vi 
vomitoria  pollet.  Si  igitur  idonea  copia  assu¬ 
matur,  una  cum  largo  haustu  aquas  tepidae, 
facilem  vomitum  excitat.  Quo  autem  vomi¬ 
tum  cieat,  aut  per  se  adhibeatur,  aut,  si  me¬ 
dicis  potius  videatur,  una  cum  aliis  vomito¬ 
riis. 


lviii.  Ghamjemelon,— seu  anthemis  nobilis 9 
in  campestribus  Italije,  plurium  regionum 
calidarum,  itemque  Angliis  locis,  sine  cultu¬ 
ra,  crescit.  In  iis  vero  regionibus,  quae  ad  sep¬ 
tentriones  magis  vergunt,  hominum  cultum 
et  diligentiam  requirit,  atque  tantummodo  in 

*  t  '  / 

hortis  reperitur 

lix.  Odorem  valde  aromaticum,  neque  ta¬ 
men  injucundum,  spargit,  atque  gustatu  ap¬ 
prime  amarum  est.  Aqua,  maceratis  foliis 
penitus  imbuta,  haud  raro  assumitur,  ut  vo¬ 
mitum 


egr-aa 


*  Vid.  Cartheuser.  Fundam.  Mater .  Medie .  Sed,  xiv» 
cap,  xxm.  §  i. 

mitum  faciat.  Aqua,  iisdem  minus  saturata, 
persaepe  adhibetur,  ut  ejus  subsidio  citius 
agant  alia  vomitoria. 

lx.  Erigeron,- — seu  senecio  vulgaris ,  non- 
nunquam,  apud  nos,  a  vulgo  hominum  adhi¬ 
betur,  quo  vomitum  cieat.  Frigidum,  enim- 
vero,  stomacho  extrinsecus  superpositum,  pau¬ 
cis  post  horis,  vehementem  vomitionem  ex¬ 
citat  ;  interdumque,  ut  Stedmanus  aliique 
comperti  sunt,  multum  pollet  ad  abigendas 
febres  intermittentes 


CAR 


%  Vid.  EdiN'  Medical  Essays  and  Qbservations ,  vol.  ir. 
artic.  v. 

CAR  IL 


De  vomitoriis  quo?  ex  iis  prceparantur,  qua 
fodiuntur  e  terra . 


lxi.  Vomitoria,  quae  hoc  genere  compre¬ 
henduntur,  sunt  tartris  potasse?  stibiatus ,  suU 
phas  zinci ,  sidphas  cupri ,  sub  acetis  cupri ,  sub - 
sulphas  hydrargyri  favusf  et  aqua  ammoni&„ 


lxii.  Quoniam  praeclaris  ingeniis  chy  mista- 
rum9  qui,  gnaviter  experiendo  edo&i,  haud 
ita  pridem  scriptis  rem  chytnicam  novarunt  pa¬ 
riter  et  amplificarunt,  ipsa  vomitoriorum,  qua2 
memoravimus,  nomina,  ex  professo,  et  aptissi¬ 
me  partes  eorum  componentes  indicant :  nobis 
haud  necessarium  videtur  describere,  quibus 
cbymicis  operibus  singula  praeparentur ;  eo- 

E  que 

que  minus,  quod  omnibus  in  manu  sunt, 
pharmcicopoeice ,  Edinburgena  et  Londinien» 
sis,  in  quibus  haec  lucidissime  elegantissime» 
que  exponuntur. 

lxiii.  Tartris  potassje  stibiatvs , — secun- 
dum  ipecacuanam ,  saepissime  a  medicis  datur, 
ut  vomitum  excitet.  Sesquigranum,  aquae 
sescuncia  solutum,  media  copia  est.  Plerum¬ 
que  vero  medici  praescribunt,  ut  grana  qua- 
tuor  totidem  aquae  unciis  dissolvantur  ;  et  li¬ 
quoris  cochleare  majusculum,  quinta  quartave 
quaque  horae  parte,  aegri  assumant,  donec  in¬ 
ceperit  vomitus,  dein  affatim  bibant  aquam 
tepidam. 

lxiv.  Sulphas  zinci,— copia  a  granis  quin¬ 
que  ad  scrupulum,  potentissimum  vomito¬ 
rium  est,  neque  tamen  magnam  stomachi  ma¬ 
laciam  et  invaletudinem  inducit.  Quum  vo¬ 
mitum  derepente  moveat,  optimum  est  vomito¬ 
rium,  quo  ex  stomacho  venena  expellantur. 


lxv.  Sulphas 

lxv.  Sulphas  cupri,— aqua  liquatus,  non- 
nunquam  assumitur,  ut  cieat  vomitum.  Se¬ 
quente  fere  modo  adhibetur.  Semilibrae  a» 

i 

quae  haustae  confestim  su perbibitur  aquae  un¬ 
cia,  qua  sulphcis  cupri ,  copia  ab  uno  grano  ad 
grana  quinque,  solutus  est.  Acceptam  potio¬ 
nem  stomachus  plerumque  instanter  revomit, 
neque  ulla  fere  nausea  subsequitur. 

V 

lxvi.  Sub  acetis  cupri —  dicitur,  haud  secus 
atque  sulphas  cupri ,  praesentissimum,  at  tutum 

t 

tamen,  vomitum  ciere.  Hunc  in  finem,  unum 
alterumve  granum,  uncia  aquae  liquatum,  con¬ 
tinenti  spiritu,  hauritur. 

LXVI I .  SUBSULPHAS  HTDRARGTRI  FLAVUS— 

vehementissimum  sane  vomitorium  est.  Sed, 
cum  stomachum  saepe  optato  gravius  commo¬ 
veat,  et,  nisi  brevi  post  sumatur  cathariicum, 
etiam  salivam  citet ;  rarissime  hodie  praescri¬ 
bitur,  praeterquam  iis,  qui  lue  venered ,  hlen- 
norrhagid,  hydrophobia ,  glandularumve  duri¬ 
tiis  laborant.-  Copia  assumenda,  a  duobus 

granis  ad  sex  o6tove,  variat',  pro  aegri  aetate  et 
viribus. 

lxviii.  A%ua  ammo nije .  —Tantum  hujus 
aquae,  quantum  continet  cochleare  minuscu¬ 
lum,  tepida  aqua  dilutum,  peridoneum  medi¬ 
camentum  domesticum  est,  quod,  ubi  valen- 
tiore  vomitorio  non  opus  est,  assumant  aegroti, 
ut  vomitum  excitet.  Quinetiam,  cum,  ut  in¬ 
terdum,  vel  acriora  et  valentiora  vomitoria 
non  responderint  assumpta,  diluta  animonice 
aqua  bonum  medicamentum  auxiliare  est, 
quod  superbibat  aegrotus,  ut  vomitus  optato 
moveatur* 


PARS 

PARS  TERTIA. 

J^jios  in  corpus  humanum  effeSlus  agat  vomitio» 

lxix.  Dictis  medicamentis*  quibus 
veatur  vomitus,  proximum  est,  ut  considere- 

i 

mus,  quae  hic  in  corpus  humanum  effeda  ha¬ 
beat. 

lxx.  Satis  constat,  vomitione  non  stoma¬ 
chum  modo,  sed  plerumque  summum  quoque 
intestinum,  omni  materia,  qualiscunque  sit, 
depleri  ;  simulque  omnes  glandulas,  ex  qui¬ 
bus  dudae  viae  in  stomachum  et  intestina  per¬ 
tinent,  prae  sanguine  in  ipsas  vomendi  nisibus 
copiosius  distributo,  plus  proprii  humoris  se¬ 
cernere,  atque  in  has  partes  transmittere. 


LXXI.  Quin- 

lxxi.  Quinetiam  interdum,  tempore  haud 
longo  post  vomitum  finitum,  alvus  aut  medi¬ 
camento  in  eam  delapso,  aut  humoribus  ex 
colis  glandularum  patulisque  arteriarum  sur¬ 
culis  infuso,  aut  utrisque  simul,  solvitur,  et 
liquidas  faeces  semel  compluriesve  dejicit. 

lxxii.  Omnibus,  porro,  musculis,  quibus 
spiritus  hauritur  et  emittitur,  una  simulque, 
inter  vomendum,  enixissime  contractis,  san¬ 
guis  ex  sinistro  cordis  ventriculo,  per  mag¬ 
nam  arteriam,  in  omnes  corporis  partes  va¬ 
lentius  aequaliusque  distribuitur  ;  simulque  ex 
omnibus  corporis  partibus,  praeter  caput,  pro¬ 
perantius,  per  venam  cavam,  conducitur  ia 
dextram  cordis  auriculam. 

lxxi  ii.  Sed,  etiamsi,  dum  singulis  vomen¬ 
di  nisibus  sanguis,  per  arterias,  enixius  et 

« 

copiosius  impellitur,  pulmones,  contento  spiri¬ 
tu  admodum  distenti,  obstent,  ne  a  capite  ex¬ 
pedite  per  venas  redeat ;  singulis  tamen  nisi¬ 
bus  finitis,  spirituque  ex  pulmonibus  reddito, 

sanguis,  quippe  cui  permittatur  expeditus 
transmissus  a  dextra  cordis  auricula  per  pul¬ 
mones  in  sinistram,  facile,  ut  antea,  a  capite 
revertitur. 

lxxiv.  Ad  hoc,  dum,  incitato  sanguinis,  per 
magnam  arteriam,  motu,  patuli  hujus  surculi 
laticem  uberius  exhalant ;  accelerato  interea, 
per  venam  cavam,  sanguinis  reditu,  humor  a 
patentibus  vasorum  bibulorum  osculis  cupi¬ 
dius  resorbetur,  sorptusque,  per  horum  coeun¬ 
tes  rivulos  rivosque,  velocius  in  venas  subcla - 
vianas  confluit :  quo  fit,  ut,  quanto  plus  hu¬ 
moris  aquosi  ex  patulis  arteriis  effundatur, 
tanto  plus,  per  vasa  bibula,  recipiatur  in  ve¬ 
nas. 

lxxv.  Vehemente,  denique,  totius  corpo¬ 
ris  inter  vomendum  commotione,  incitatoque 
sanguinis  motu,  cerebrum  solito  plus  excita¬ 
tur  ;  hincque  nervosa  natura,  qualiscunque  sit, 
per  nervos  in  omne  corpus  effusius  atque  ae¬ 
qualius  transmittitur. 


PARS 

PARS  QUARTA, 

Xji  quibus  potissimum  morbis  prosit  vomitus : 

lxxvi.  Ceteras  rei  nostrae  partes  exsecuti* 
nunc  paucis  explanabimus,  ad  quos  potissi¬ 
mum  morbos  curandos  levandosve  conducat 
vomitio,  ne  manca  nostra  oratio  videatur. 

lxxvii.  Febres, — Quum,  ut  modo  exposui¬ 
mus,  vomitio  non  solum  stomachum,  itemque 
saepe  intestina  vacuefaciat ;  sed  etiam  sangui¬ 
nem  in  omnes  corporis  partes  aequaliter  dis¬ 
tribuat,  exhalationem  patularum  arteriarum 
moveat,  languidumque  cerebrum  et  nervos 
excitet :  initio  febrium  continuarum,  praesen- 
tissimum  remedium  est ;  et,  enimvero,  eas 
haud  raro  prorsus  discutit. 

lxxviii.  Quinetiam,  vomitio  plurimum  va¬ 
let  ad  curandas  febres  remittentes  et  intermit¬ 
tentes.  Nam,  inter  horrorem  mota,  facit,  ut 
calor  praefestinet :  et  sic  morbi  consuetudinem 
adeo  frangit,  ut,  si  dein  assumantur  medica¬ 
menta  idonea,  quae  sudorem  properent,  acces¬ 
sio,  ante  tempus,  finiatur,  et  morbus  persaepe 
omnino  desinat. 

lxxix.  Ubi  vero  febris  magnam  vim  in¬ 
flammationis  habet,  et  nimio  sanguinis  impe¬ 
tu  cerebrum  vehementer  excitatur,  vomitum 
ciere  admodum  periculosum  est.  Namque 
vomendi  nisibus  fieri  potest,  ut  in  caput  san¬ 
guis  tanta  vi  impellatur,  quanta  veram  cere¬ 
bri  membranarumve  inflammationem  accen¬ 
dat,  et  miserando  aegroto  mortis  gradum  pro¬ 
peret. 

lxxx.  Phlegmasim,— Incipientibus  quo¬ 
que  inflammationibus  quibusdam,  quae  febrem 
habent,  vomitu  optime  subvenitur  *  inflam¬ 
mationi,  nempe,  asperae  arteriae,  et  tonsilla- 

rum,  et  haud  scimus  annon  interdum  etiam 
ei  pulmonum,  investientisque  thoracem  mem¬ 
branae.  Namque  tempestiva  vomitio,  sangui¬ 
nem  in  partes  corporis  aequaliter  omnes  dis¬ 
tribuendo,  atque  cutis  halitum  movendo  in- 
terdumque  alvum,  consequitur  nonnunquam, 
ut  sanguis  derivetur  ex  inflammatis  partibus, 
et  vel  levetur  vel  digeratur  morbus.  Caeteris 
vero  inflammationibus,  quas  comitatur  febris, 
vomitus  vix,  si  omnino,  convenit. 

lxxxi.  Exanthemata. — Variola;  et  rubeola: 
accessu,  utile  est  vomitum  ciere,  quo  stoma¬ 
chus  evacuetur,  et,  sanguine  in  corpus  totum 
aequaliter  distributo,  eliciatur  cutis  halitus. 
Edocuit  enim  experientia,  haec  tempestive 
fadta  haud  raro  efficere,  ut  consequatur  levior 
morbus. 

lxxxii.  Profluvia. — Vomitus,  ea  efficien¬ 
do  quae  semel  iterumque  jam  diximus,  reme¬ 
dium  peculiariter  ferme  efficax  est  ad  levan¬ 
dos  curandosve  duos  morbos,  qui  hoc  ordine 

a  Culleno  collocantur ;  destillationem,  nem¬ 
pe,  et  intestinorum  difficultatem. 

LXXXIXI.  H^EMORRHAGIjE.—CULLElUJS,  BrJ~ 

ano  Robxnsone  praeeunte,  expertus  complu¬ 
ries  est,  an,  in  omne  aequaliter  corpus  sangui¬ 
nem  diffundendo,  ex  pulmone  sanguinem  ex¬ 
screantibus  extussientibusve  proficeret  vomi¬ 
tus.  Compluries,  profedlo,  hic  ad  spem  re¬ 
spondit.  Semel  autem,  praeter  expedlationem, 
sanguinem  tanta  copia  scaturire  fecit,  ut  de¬ 
territus  Cullenus  nunquam  postea  experiri 
auderet.  Compertus  tamen  est,  parvulis  vo¬ 
mitoriorum  portionibus  sanguinem  exspuenti¬ 
bus  nauseolam  movere,  uti  tutum  erat,  ita  utile 
esse  remedium. 

•  •  * 

lxxxiv.  Comata. — Ubi  quisquam  homi¬ 
num,  stupefacientibus  devoratis,  attonitus  est, 
et  advocatus  medicus  putat  esse,  quamobrem 
hsec  in  stomacho  etiarnmim  morari  credat,  vo¬ 
mitus,  nulla  mora,  potentissimis  medicamen¬ 
tis  ciendus  est.  Sanguis  quidem  vomendi  ni¬ 
sibus 

sibus  in  caput  majore  vi  et  copia  impellitur, 
et  sic  potest,  ad  tempus,  attonitum  graviore 
sopore  opprimere.  Sed  hic,  ut  alibi,  ex  duo¬ 
bus  malis,  quorum  alterutrum  ferendum  est, 
semper  eligendum  minus :  nam,  sublata,  per 
vomitionem  veterni  causa,  fieri  possit,  ut  so¬ 
pore  devindus  exsuscitetur,  atque  ex  similli¬ 
ma  mortis  imagine  reviviscat. 

lxxxv.  Abynamue* — In  eo  morbo,  qui  in 
cibos  concoquendi  difficultate  vel  impotentia 
consistit,  quoniam  cruditates,  seu  corrupta 
inconfedorum  ciborum  reliquias,  acore,  rudu, 
ruminatione,  et  urentibus  acerbissimisque  sto¬ 
machi  doloribus,  aegros  perpetuo  vexant,  vo¬ 
mitum,  quoties  opus  sit,  movere,  ut  acribus  et 
irritantibus  stomachus  exinaniatur,  utilissi¬ 
mum  est  ;  neque,  profedo,  dum  hoc  fadum 
sit,  possunt  roborantia  medicamenta,  et  diaetae 
atque  exercitationis  ratio,  ad  morbunf  optato 
percurandum  valere.  „  . 

lxxxvi.  Spasmi. — Sicubi  sit,  cur  credant 
medici,  accessiones  asthmatis ,  pertussis ,  et  py¬ 
rosis,  cruditatibus,  alienisve  quibusquam  sto¬ 
machum  gravantibus  irritantibusve,  excitari, 
aegris  lenem  identidem  vomitum  movere  et 
tutum  erit  et  perutile.  Quippe,  purgato  sic 
stomacho,  accessiones,  uti  rariores  fient,  ita 
leviores  quoque  minusque  periculosae. 

lxxxvii.  Quinetiam,  pituitosa  spirandi  dif¬ 
ficultate  vexatis  leni  subinde  vomitione  sub¬ 
veniendum  est ;  quo,  distributo  tequalius  san¬ 
guine,  et  sic  de  pulmonibus  et  aspera  arteria, 
ex  parte,  derivato,  pituita  in  has  partes  par¬ 
cius  effundatur. 

lxxxvi  ii.  Vesanije. — -  Insanis,  porro,  et 
melancholicis  vehemens  ac  frequens  vomitio 
nonnunquam,  at  minime  semper,  prodest ;  aut 
commovendo  concitandove  cerebrum  et  ner¬ 
vos,  eorumve  habitum  emendando,  sic  ut  ner¬ 
vosa  natura  in  omnes  aequaliter  corporis  par¬ 
tes  transmittatur  ;  aut  faciendo,  ut  emollian¬ 
tur 

tur  resorbeanturque  duritiae,  quae  hujus  naturae 
transmissui  officiant, 

lxxxix.  Intumescentim  a^uosje. — In  hy¬ 
dropibus  itidem,  dummodo  sinant  sedes  a- 
quae,  et  aegrorum  vires,  vomitus  vehemens 
auxilium  est.  Sanguine  enim  aequaliter  quo¬ 
quoversum.  diffuso,  ideoque  halitu  ex  patulis 
arteriis  tam  per  cutem,  quam  in  vias,  copiosi¬ 
ore,  quam  ex  consuetudine,  moto,  facit,  ut  in 
caeca  cava  halitus  solito  parcior  sit ;  dum, 
concitato  per  venas  sanguinis  reditu,  ideoque 
humore  per  vasa  bibula  in  has  citatius  deri¬ 
vato,  simulque  enixius  propulso,  consequitur, 
ut  ex  caecis  cavis  effusae  aquae  copiosius  resor- 
beantur. 

xc.  Impetigines. — Modo  Uterus  oriatur  a 
concretis  felleis,  in  dudlu  hepatico  choledochove 
inhaerentibus,  impedientibusque  quo  minus 
fel  perlabatur  in  summum  intestinum,  vomi¬ 
tio  longe  efficacissimum  remedium  est.  Ve- 

hementissimis  enim  abdominis  musculorum 
inter  vomendum  contractionibus,  duCtus,  a 
tergo,  bile  turgidi,  contiguis  visceribus  usque 
eo  comprimuntur,  ut  bilis  in  summum  intestT 
num  concreta  protrudat. 


